पाएं अपने शहर की ताज़ा ख़बरें और फ्री ई-पेपरडाउनलोड करें
एसपी आनंद शर्मा के निर्देश पर मादक पदार्थों की रोकथाम को लेकर चलाए जा रहे अभियान के तहत पचपदरा थाना पुलिस ने 18.81 क्विंटल अवैध डोडा पोस्त पकड़ने में कामयाबी हासिल की है। जानकारी के अनुसार बालोतरा एएसपी नितिन आर्य व डीएसपी धनफुल मीणा के निर्देशन में पचपदरा थानाधिकारी प्रदीप डांगा मय पुलिस टीम ने खेमा बाबा होटल भांडियावास जोधपुर रोड पर एक बल्कर टैंकर को नाकाबंदी कर रुकवाने का प्रयास किया।
इस पर टैंकर की तलाशी लेने पर उसमें 18.81 क्विंटल डोडा पोस्त भरा हुआ पाया गया। 98 कट्टों में डोडा पोस्त भरा हुआ था। इस पर पुलिस ने तुरंत टैंकर को जब्त किया। पुलिस की भनक लगने पर आरोपी मौका पाकर भागने में कामयाब रहा। कार्रवाई में हेड कांस्टेबल कानाराम, कांस्टेबल रेखाराम, रामाराम, चेलाराम, पदमपुरी सहित कई पुलिसकर्मियों का योगदान रहा। पुलिस ने एनडीपीएस एक्ट में मामला दर्ज कर जांच शुरू की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn